Scolopendra subspinipes

Scolopendra subspinipes — від губаногіх мнаганожак з роду .

 Апісанне 
Вельмі вялікая мнаганожка, даўжынёй да 20 см. Яе цела звычайна чырвонае ці чырванавата-карычневае з жоўтымі ці жоўта-аранжавымі канечнасцямі. Цела складаецца з 22 сегментаў, кожны сегмент мае адну пару ног. Пара мадыфікаваных ножак, вядомых як фарцыпулы, знаходзяцца на галаве. Фарцыпулы з’яўляюцца асноўнымі інструментамі, якія выкарыстоўваюцца сараканожкай для забойства здабычы або для абароны, паколькі ў іх ёсць вострыя кіпцюры, якія злучаюцца з ядавітымі залозамі. Галава пакрыта плоскім шчытом і нясе пару антэн.

 Распаўсюджанне 
Від распаўсюджаны ў трапічнай Афрыцы, Аўстраліі, на астравах Ціхага акіяну, Цэнтральнай і Паўднёвай Амерыкі, на Карыбах. Дакладна невядома, дзе знаходзіцца радзіма віду. Хутчэй за ўсё, ён паходзіць з Паўднёва-Усходняй Азіі, а ў астатніх рэгіёнах распаўсюдзіўся разам з чалавекам.

Скалапендры Scolopendra subspinipes з розных рэгіёнаў свету:

 Спосаб жыцця 
Актыўны драпежнік. Палюе на павукоў, скарпіёнаў і тэліфонаў. Таксама можа нападаць на дробных пазваночных: мышэй, яшчарак і жаб. Ахвяру захоплівае пярэднімі канечнасцямі і забівае ядавітымі сківіцамі. Яд мнаганожкі небяспечны і для чалавека. Вядомы адзін смяротны выпадак ад укусу Scolopendra subspinipes: на Філіпінах асобіна ўкусіла сямігадовую дзяўчынку ў галаву і праз 29 гадзін тая памерла .

 Крыніцы 

Катэгорыя:Скалапендры
Катэгорыя:Жывёлы, апісаныя ў 1815 годзе